**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 07.02.2024, ora 08.00 – 08.02.2024, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 08.02.2024, ora 07.00**

**RÂURI**

**Institutul Naţional de Hidrologie și Gospodărire a Apelor (I.N.H.G.A.) a emis în data de 07.02.2024, la ora 12:00, atenţionarea hidrologică nr.12-COD GALBEN, valabilă în intervalul 08.02.2024, ora 06:00 –10.02.2024, ora 24:00, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice menţionate, cu posibile depăşiri ale COTELOR DE ATENŢIE** pe râurile din bazinele hidrografice: Tisa – pe sectorul aferent S.H. Valea Vişeului, Vişeu, Iza, Lăpuş **(judeţul Maramureş)**, Tur **(judeţul Satu Mare)**.

Această atenţionarehidrologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate:* ***MARAMUREŞ şi SATU MARE*** (2 prefecturi) ***– COD GALBEN.***

**Debitele au fost în creștere** ca urmare a propagării pe cursurile inferioare ale Someșului (aval s.h. Satu Mare), Târnavelor, Crișului Alb, pe cursul mijlociu și inferior al Mureșului și pe cursul superior al Prutului.

Pe râurile din bazinele hidrografice: Vedea, Bârlad, bazinele mijlocii și inferioare ale Jiului, Oltului, Argeșului, Ialomiței, Buzău, Râmnicului Sărat, Putnei, Trotușului, Bistriței, Moldovei, Sucevei și cursul Siretului debitele au fost relativ staționare, iar pe celelalte râuri din țară în scădere.

Ca urmare a precipitațiilor lichide căzute în interval și cedării apei din stratul de zăpadă s-au înregistrat creșteri de niveluri și debite pe unele râuri din zonele de deal și munte din nordul țării.

Debitele se situează la valori în jurul și peste mediile multianuale lunare pe râurile din bazinele hidrografice: Vișeu, Iza, Tur, Someș, Crișuri, Mureș, Bega, Timiș, Bârzava, Caraș, Nera, Moldova, Bistrița, Trotuş, Putna, bazinele superioare ale Jiului, Oltului, cursul Prutului și cursurile superioare ale Sucevei și Buzăului. Pe celelalte râuri debitele se situează la valori cuprinse între 30-80% din normalele lunare, mai mici (sub 30%) pe râurile din bazinele hidrografice: Vedea, Râmnicu Sărat, Bârlad, Jijia, unii afluenți din bazinele inferioare ale Jiului, Oltului, Argeșului și pe unele râuri din Dobrogea.

Formațiunile de gheață (gheață la maluri, pod de gheață) existente în bazinul superior și mijlociu al Oltului, bazinele superioare ale Prahovei, Bârladului, Trotușului, Moldovei, Jijiei și pe cursul mijlociu al Siretului au fost în diminuare, restrângere şi eliminare.

**Debitele vor fi în creștere** ca urmare a efectului combinat al precipitațiilor prognozate, cedării apei din stratul de zăpadă și propagării pe râurile din bazinele hidrografice: Vișeu, Iza, Tur, Lăpuș, Someșul Mare, bazinele superioare ale Bistriței, Moldovei, cursul inferior al Mureșului și cursul superior al Prutului.

Pe râurile din bazinele hidrografice: Someș (exceptând râurile din bazinele Someșului Mare și Lăpușului), Crasna, Barcău, Crișuri, bazinul superior și mijlociu al Mureșului și pe afluenții din bazinul inferior, Bega Veche, Bega, Timiș, Bârzava, Moravița, Caraș, Nera, Cerna și bazinele superioare ale Jiului, Oltului, debitele vor fi în general în scădere, iar pe celelalte râuri din țară vor fi relativ staționare.

Formațiunile de gheață existente (gheață la maluri, pod de gheață) vor fi în diminuare, restrângere și eliminare.

Sunt posibile scurgeri importante pe versanți, torenți şi pâraie, viituri rapide pe unele râuri mici cu posibile efecte de inundații locale şi creşteri de debite şi niveluri, cu posibile depăşiri ale **COTELOR DE APĂRARE** pe unele râuri din nordul, vestul și centrul țării, ca urmare a precipitațiilor lichide prognozate și cedării apei din stratul de zăpadă.

**DUNĂRE**

**Debitul la intrarea în ţară** (secţiunea Baziaş) în intervalul 07-08.02.2024 **a fost în scădere, având valoarea de** **6300 m3/s**, peste media multianuală a lunii **februarie (5300 m3/s).**

În aval de Porţile de Fier debitele au fost în scădere.

**Debitul la intrarea în ţară** (secţiunea Baziaş) **va fi în scădere (6100 m3/s).**

În aval de Porţile de Fier debitele vor fi în scădere.

***Se situează în faza I de apărare următoarele sectoare de dig:***

-R3, Sfântu Gheorghe, Tudor Vladimirescu (din administrarea ANAR); Nufăru-Victoria (din administrarea consiliilor locale) - jud. Tulcea.

**ALIMENTĂRI CU APĂ**

**A.B.A. Prut-Bârlad**

**Județul Botoșani:**

Se menține situația de restricții în alimentarea cu apă pentru piscicultură la folosința:

-S.C. Pirania S.R.L. Botoșani - pepiniera piscicolă Havârna, prin reducerea debitelor la sursa r. Bașeu - ac. Cal Alb corespunzător treptei a III-a de restricții.

**Județul Iași:**

-S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași prin prin încetarea livrării apei din sursa r. Miletin – ac. Hălceni;

-SC ACVACOM SRL Iași prin reducerea debitelor la sursa r. Gurguiata – ac. Plopi corespunzător treptei III de aplicare a restricțiilor;

-SC MIHPES SRL Iași prin reducerea debitelor la sursa r. Valea Oii – ac. Sârca corespunzător treptei III de aplicare a restricțiilor.

-se aplică Programul de restricții în alimentarea cu apă - treapta a III-a, pentru S.C. APAVITAL S.A. Iași - prin reducerea debitelor de la 33l/s la 26 l/s la sursa r. Bahlui din ac. Pârcovaci.

**Județul Vaslui:**

Se mențin prevederile „Planului de restricții și folosire a apei în perioade deficitare”, astfel:

-treapta III - pentru S.C. AQUAVAS S.A. VASLUI – Sucursala Vaslui din acumularea Solești.

**2.** **Situaţia meteorologică în intervalul 07.02.2024, ora 09.00 –08.02.2024, ora 06.00**

**Administraţia Naţională de Meteorologie (A.N.M.) a emis în data de 07.02.2024, la ora 10:00, atenţionarea meteorologică nr. 12 - COD GALBEN, valabilă în intervalul 07.02.2024, ora 10:00-08.02.2024, ora 10:00, vizând intensificări ale vântului: „**în intervalul menționat în Carpații Orientali, vântul va avea intensificări cu viteze de 70-80 km/h, iar la altitudini mai mari de 1500 m rafalele vor fi de 100-120 km/h. Notă: intensificări temporare ale vântului, cu viteze în general de 45...55 km/h, vor fi și în nordul Crișanei, Maramureș, cea mai mare parte a Transilvaniei și Moldovei.”

Această atenţionare meteorologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate:* ***BACĂU, BISTRIŢA-NĂSĂUD, BUZĂU, COVASNA, HARGHITA, MARAMUREŞ, MUREŞ, NEAMŢ, SUCEAVA şi VRANCEA*** (10 prefecturi) *–* ***COD GALBEN.***

**În ţară** vremea s-a menținut deosebit de caldă pentru prima decadă a lunii februarie (cu abateri pozitive de 10 până la 17 grade față de mediile multianuale ale datei în regiunile extracarpatice), deși valorile termice diurne au marcat o scădere față de ziua precedentă în mare parte din țară. Astfel, temperaturile maxime s-au încadrat între 7 grade la Câmpeni și 21 de grade la Râmnicu Sărat și Focșani. Cerul a fost variabil, cu înnorări mai ales în a doua parte a intervalului în zona montană și în regiunile nordice, unde pe arii restrânse a plouat slab, iar în nordul Carpaților Orientali au fost precipitații slabe predominant sub formă de ploaie. Vântul a continuat să sufle tare la munte, în special la altitudini mari în Carpații Orientali, unde rafalele au depășit pe alocuri 100...120 km/h, spulberând zăpada, însă intensificări temporare ale vântului au fost și în zonele joase, cu viteze în general de 45...55 km/h în nordul Crișanei, Maramureș, Transilvania, Moldova și local în Oltenia, Muntenia și Dobrogea. Este strat de zăpadă la munte, unde măsura,pe platformele stațiilor meteorologice, până la 120 cm în Munții Făgăraș, 118 cm în Munții Țarcu și 113 cm în Munții Călimani. La ora 6 temperatura aerului avea valori cuprinse între -2 grade la Ploiești și 12 grade la Bacău.

**Observaţie**: în intervalul de diagnozăau fostîn vigoare 16 mesaje pentru fenomene meteorologice periculoase imediate, 2 avertizări cod portocaliu emise de către SRPV Bacău și 14 atenționări cod galben, 5 emise de către SRPV Sibiu, 4 emise de către SRPV Bacău, 2 emise de către CNPM București pentru Muntenia și câte 1 emisă de către SRPV Cluj Napoca, SRPV Timișoara și SRPV Constanța.

**La Bucureşti** vremea a fost predominant frumoasă și s-a menținut deosebit de caldă pentru această perioadă, cu abateri termice diurne de până la 14...15 grade față de normele climatologice. Cerul a fost variabil, iar vântul a suflat slab și moderat, cu ușoare intensificări îndeosebi după-amiaza, când s-au înregistrat rafale de până la 43 km/h. Temperatura maximă a fost de 18 grade la Afumați și 19 grade la Filaret și Băneasa, iar la ora 06 se înregistrau 6 grade în Băneasa, 7 grade la Filaret și 9 grade la Afumați.

**3. Prognoza meteorologică în intervalul 08.02.2024, ora 09.00–09.02.2024, ora 9.00**

**În ţară** valorile termice vor caracteriza o vreme cu mult mai caldă decât în mod obișnuit pentru acestă dată. Cerul va fi mai mult senin în sudul și sud-estul teritoriului, dar cu înnorări temporare în rest. Va ploua local în Maramureș și pe arii restrânse în Crișana, Transilvania și Moldova, iar în Carpații Orientali și în Munții Apuseni, la altitudini de peste 1700 m, trecător vor fi precipitații mixte. Vântul va sufla slab și moderat, cu unele intensificări în zona montană înaltă, unde vor fi rafale în general de 60...80 km/h, dar pe arii restrânse și în nord-vest, centru și sud (viteze de 40...50 km/h). Temperaturile maxime se vor încadra în general între 8 și 18 grade, iar minimele între -1 și 8 grade. Izolat, dimineața va fi ceață.

**La Bucureşti** valorile termice vor caracteriza o vreme cu mult mai caldă decât în mod obișnuit pentru acestă dată. Cerul va fi variabil, iar vântul va sufla slab și moderat. Temperatura maximă va fi de 17...18 grade, iar minima de 2...5 grade.

**4. Buletin nivometeorologic pentru perioada 07.02.2024, ora 20-08.02.2024, ora 20:**

**Evoluția vremii în intervalul 06-07.02.2024**

Vremea a fost vântoasă, iar temperaturile ridicate pentru această perioadă. Cerul a fost variabil, cu unele înnorări temporare. Vântul a avut intensificări de 70-90 km/h în zonele înalte din Carpații Meridionali și de 110-140 km/h în zonele înalte ale Carpaților Orientali, spulberând zăpada și viscolind ninsoarea. Pe arii restrânse s-a semnalat ceață, asociată izolat și cu depuneri de chiciură. Stratul de zăpadă a scăzut ușor la altitudini joase, pe fondul temperaturilor ridicate, iar la cele înalte a fost spulberat de vântul puternic*.*

**În data de 07.02.2024, la ora 14:00,** stratul de zăpadă de pe platformele stațiilor meteorologice măsura:

**Carpaţii Meridionali:** 121 cm la Bâlea Lac, 118 cm la Vf. Țarcu, 70 cm la Vf. Omu, 67 cm la Cuntu, 40 cm la Parâng, 25 cm la Păltiniș, 21 cm la Predeal, 12 cm la Sinaia, 7 cm la Fundata;

**Carpaţii Orientali:** 113 cm la Vf. Călimani, 66 cm la Vf. Lăcăuți, 59 cm la Bucin, 56 cm la Vf. Iezer, 42 cm la Ceahlău-Toaca, 14 cm la Penteleu;

**Carpaţii Occidentali:** 57 cm la Stâna de Vale, 18 cm la Semenic, 14 cm la Vf. Vlădeasa, 1 cm la Băișoara.

**Prognoza vremii în intervalul 07.02.2024, ora 20:00-08.02.2024, ora 20:00:**

Vremea va fi vântoasă, cu temperaturi situate peste normele climatologice. Cerul va fi variabil, cu unele înnorări temporare. Pe arii restrânse în nordul Carpaților Orientali, în Carpații Occidentali și în vestul celor Meridionali și izolat în rest se vor semnala precipitații mixte slabe, temporar sub formă de ploaie ziua. Vântul va avea intensificări de 60-80 km/h în majoritatea masivelor, cu viteze de peste 90-100 km/h pe crestele Carpaților Meridionali și temporar de peste 100-120 km/h pe crestele Carpaților Orientali. Trecător se va semnala ceață, asociată izolat și cu depunere de chiciură.

**Temperaturi prognozate în intervalul 07.02.2024, ora 20:00-08.02.2024, ora 20:00:**

**Peste 1800 m: temperaturi minime**: -6...-2 grade;

 **temperaturi maxime**: -3...-2 grade.

**Sub 1800 m: temperaturi minime**: -3....2 grade;

 **temperaturi maxime**: 1...6 grade;

**Vânt la peste 2000 m:** din sector predominant vestic, cu viteze temporare de 100-120 km/h.

**Izoterma de 0 grade**: în jurul valorilor de 1500-2000 m, cu valorile cele mai ridicate în Carpații Meridionali.

**Evoluția stratului de zăpadă și a riscului de avalanșă în zona montană înaltă**

**Munții Făgăraș RISC ÎNSEMNAT (3)**

**La peste 1800 m**: în partea superioară a stratului se menține stratul cu rezistență redusă, care măsoară pe alocuri 25-30 cm, depus peste straturi mai vechi, cu rezistență în creștere. În zona crestelor se întâlnesc plăci de vânt cu rezistenţă scăzută, îndeosebi pe versanții estici și sudici, iar în profunzime rezistenţa stratului este ridicată. În zonele adăpostite sunt prezente depozite şi troiene de zăpadă însemnate. Vremea caldă pentru această perioadă, cu temperaturi diurne ușor pozitive la altitudini de 2000 m și insolația vor determina umezirea stratului de zăpadă în partea sa superioară, iar pe versanții însoriți pot apărea curgeri superficiale, care pot angrena straturile inferioare. În special la supraîncărcări, pe pantele mai înclinate, stratul instabil de la suprafață poate fi dislocat, ducând la declanșarea de avalanșe de dimensiuni medii și izolat mari. Riscul va fi **însemnat (3).**

**Sub 1800 m**, temperaturile pozitive diurne vor umezi puternic stratul de zăpadă în partea sa superioară. Pe pantele și văile cu depozite mai însemnate, mai ales la supraîncărcări, pe anumite pante mai înclinate, vor fi condiții pentru declanșarea unor avalanșe de dimensiuni mici și izolat medii, riscul fiind **moderat (2).**

**Munții Bucegi RISC ÎNSEMNAT (3)**

**La peste 1800 m**: temperaturile diurne ușor pozitive de la orele amiezii și insolația vor umezi în continuare stratul de zăpadă de la suprafață, în special la altitudini de 1800-2100 m; în special pe versanții însoriți vor fi condiții pentru curgeri superficiale ce pot angrena stratul cu rezistență redusă din partea superioară, ce mai măsoară pe alocuri 20-25 cm. Se regăsesc în continuare plăcile de vânt din apropierea crestelor, mai ales pe versanții estici și sudici, precum și unele depozite în zonele adăpostite. În profunzime, stratul mai vechi este în general înghețat şi compact. În aceste condiții, stratul cu rezistență redusă de la suprafață poate aluneca peste cele mai dure din partea inferioară, mai ales la supraîncărcări, favorizând declanșarea unor avalanșe de dimensiuni medii și cu totul izolat mari. Riscul este **însemnat (3)**.

**Sub 1800 m**: încălzirea vremii va continua, iar pe fondul insolației se va produce o umezire consistentă a stratului în partea sa superioară. La supraîncărcări, pe pantele suficient de înclinate, mai ales de la altitudini de 1500-1800 m, vor fi condiții pentru declanșarea unor avalanșe de dimensiuni mici și cu totul izolat medii, riscul fiind **moderat (2).**

**Munții Parâng-Șureanu RISC ÎNSEMNAT (3)**

**Peste 1800 m**: ninsorile din ultimele zile au depus local 20-30 cm de zăpadă proaspătă peste stratul preexistent, ce prezenta stabilitate și rezistență relativ redusă. În profunzime stratul este înghețat și stabilizat. Vântul puternic a format plăci de vânt în apropierea crestelor și troiene sau depozite mari de zăpadă. Temperaturile ușor pozitive de la orele amiezii și parțial insolația vor umezi zăpada în partea superioară. Pe pantele suficient de înclinate se pot declanșa curgeri și avalanșe de dimensiuni medii și izolat mari, prin alunecarea straturilor mai puțin stabilizate de la suprafață sau prin ruperea plăcilor de vânt din zona crestelor, riscul fiind prezent mai ales la supraîncărcări. Riscul declanșării avalanșelor va fi **însemnat (3)**.

**La altitudini mai mici de 1800 m,** zăpada este puternic umezită și de grosimi importante pe anumite văi. Temperaturile ridicate vor favoriza umezirea suplimentară a stratului de zăpadă. În văile și zonele adăpostite zăpada este acumulată în depozite mari. Mai ales la supraîncărcări, dar izolat și în mod spontan, se pot produce curgeri și declanșa avalanșe de dimensiuni mici sau medii, riscul fiind **însemnat (3)**.

**Munții Țarcu-Godeanu RISC MARE (4)**

**La peste 1800 m** în ultimele zile au căzut precipitații însemnate cantitativ, predominant sub formă de zăpadă, ce au depășit local 50-60 l/mp și care, datorită vântului puternic, au fost spulberate și depuse pe văi și în zonele adăpostite. Zăpada recent depusă, ce depășește pe alocuri 40-50 cm, prezintă coeziune slabă cu stratul de zăpadă subiacent, care are încă o rezistență redusă. Trecător mai sunt condiții de ninsori slabe. Vântul va mai avea intensificări temporar susținute și va mai viscoli ninsoarea și spulbera zăpada, reducând vizibilitatea. În zonele adăpostite întâlnim depozite mari și troiene de peste 1-2 metri. În zona crestelor sunt cornișe, iar spre creste sunt formate plăci de vânt, care se pot rupe cu ușurință la supraîncărcări. Atât spontan, cât mai ales la supraîncărcări, sunt condiții favorabile pentru declanșarea unor avalanșe de dimensiuni medii și mari. Riscul declanșării avalanșelor se menține **mare (4)**.

**La altitudini mai mici de 1800 m** au căzut cantități mari de precipitații mixte, temporar sub formă de ploaie, care au determinat topirea și umezirea zăpezii existente. Temperaturile ridicate vor favoriza umezirea suplimentară a stratului de zăpadă. În văile și zonele adăpostite, în special între 1600-1800 m, zăpada este acumulată în depozite mai mari. Mai ales la supraîncărcări, dar și în mod spontan, se pot declanșa curgeri și avalanșe de dimensiuni mici sau medii - risc **însemnat (3)**.

**Munții Rodnei RISC ÎNSEMNAT (3)**

**La peste 1800 m**, în ultimele zile precipitațiile au cumulat local peste 30-40 l/mp, dar mare parte din zăpada căzută a fost suflată de vânt pe văi, către altitudini mai joase. La suprafață se întâlnesc local 20-30 cm zăpadă recentă, depusă peste un strat mai vechi de zăpadă, ce prezintă în continuare rezistență mai redusă. În zonele adăpostite sunt troiene şi acumulări mai însemnate, iar în zona crestelor cornișe și plăci de vânt recente, ce se pot rupe cu ușurință. În profunzime stratul este înghețat și compact, cu multiple cruste de gheață. Vântul va fi intens în perioada următoare și va viscoli ninsoarea ce se va mai depune și va spulbera zăpada. Pe pantele suficient de înclinate, straturile de la suprafaţă cu rezistență redusă vor putea aluneca peste cele mai dure din profunzime, ducând la declanșarea unor avalanșe de dimensiuni medii și izolat mari, riscul fiind prezent mai ales la supraîncărcări. Riscul declanșării avalanșelor va fi **însemnat (3)**.

L**a altitudini mai mici de 1800 m** zăpada este consistentă și va continua să se umezească la altitudini joase pe fondul temperaturilor relativ ridicate. Trecător se vor mai semnala precipitații mixte slabe. Mai ales la supraîncărcări, pe pantele mai înclinate, vor fi condiţii favorabile pentru declanșarea unor avalanșe de dimensiuni medii și izolat chiar mari pe pantele cu depozite însemnate. Riscul este **însemnat (3)**.

**Munții Călimani-Bistriței RISC ÎNSEMNAT (3)**

**La peste 1800 m**, la suprafața zăpezii se întâlnește un strat cu rezistență mai redusă, ce are local grosimi de 15-20 cm, depus peste un straturi mai vechi de zăpadă, cu rezistență în creștere. În profunzime stratul este înghețat și compact, cu multiple cruste de gheață. În zonele adăpostite sunt troiene şi acumulări mai însemnate, iar în zona crestelor, unele plăci de vânt. Vântul va fi intens în perioada următoare și va mai spulbera zăpada. Pe pantele suficient de înclinate, stratul de la suprafaţă cu rezistență redusă va putea aluneca peste cele mai dure, din profunzime, ducând la declanșarea unor avalanșe de dimensiuni medii, riscul fiind prezent mai ales la supraîncărcări. Riscul declanșării avalanșelor va fi **însemnat (3)**.

**La altitudini mai mici de 1800 m** zăpada va continua să se topească pe fondul temperaturilor diurne pozitive. Trecător se vor mai semnala precipitații mixte slabe, ploi ziua. Mai ales la supraîncărcări, pe pantele mai înclinate, vor fi condiţii pentru declanșarea unor avalanșe de dimensiuni mici și cu totul izolat medii. Riscul este **moderat (2)**.

**Masivul Ceahlău RISC REDUS (1)**

La peste 1600 m, stratul de zăpadă mai prezintă pe alocuri rezistență scăzută în primii 10 cm. În profunzime stratul este compact și stabil. Vântul va mai prezenta intensificări și va mai spulbera zăpada de pe creste. Sub 1600 m zăpada se va umezi ca urmare a temperaturilor diurne pozitive. Mai ales pe văile cu acumulări mai mari de zăpadă, la supraîncărcări mari, vor fi condiții de avalanșe mici, riscul fiind **redus (1)**.

**Masivul Vlădeasa RISC MODERAT (2)**

Stratul de zăpadă este mai consistent pe anumite văi, îndeosebi din versanții vestici, și umezit puternic la altitudini sub 1600 m. Local în primii 15-20 cm, se întâlnește local un strat cu rezistență mai scăzută pe anumite pante sau văi. Temperaturile ridicate vor favoriza în continuare umezirea suplimentară a zăpezii. Mai ales la supraîncărcări se pot declanșa curgeri și avalanșe de mici dimensiuni, izolat medii, riscul fiind **moderat (2)**.

|  |  |  |
| --- | --- | --- |
| ***Masive:*** | ***PESTE 1800 m*** | ***SUB 1800 m*** |
| **MUNȚII FĂGĂRAȘ** | **RISC ÎNSEMNAT (3)** | **RISC MODERAT (2)** |
| **MUNȚII BUCEGI** | **RISC ÎNSEMNAT (3)** | **RISC MODERAT (2)** |
| **MUNȚII PARÂNG- ȘUREANU** | **RISC ÎNSEMNAT (3)** | **RISC ÎNSEMNAT (3)** |
| **MUNȚII ȚARCU-GODEANU** | **RISC MARE (4)** | **RISC ÎNSEMNAT (3)** |
| **MUNȚII RODNEI** | **RISC ÎNSEMNAT (3)** | **RISC ÎNSEMNAT (3)** |
| **MUNȚII CĂLIMANI-BISTRIȚEI** | **RISC ÎNSEMNAT (3)** | **RISC MODERAT (2)** |
| **MUNȚII CEAHLĂU** | **RISC REDUS (1)** | **RISC REDUS (1)** |
| **MUNȚII VLĂDEASA – MUNTELE MARE** | **RISC MODERAT (2)** | **RISC MODERAT (2)** |

**RISC FOARTE MARE** ■ - instabilitatea stratului de zăpadă este generalizată. Chiar şi pe pantele puţin abrupte se pot produce spontan numeroase avalanşe de mari, adesea chiar foarte mari dimensiuni.

**RISC MARE** ■ -stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncărcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT** ■- pe numeroase pante suficient de înclinate stratul de zăpadă este mediu sau puţin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT** AA – declanşările de avalanşe sunt posibile mai ales la supraîncărcări mari şi pe unele pante suficient de înclinate ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS** ... - stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

***II. CALITATEA APELOR***

Nu au au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în data de 06.02.2024 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). **Media zilnică de 50 µg/m3 pentru PM10** (pulberi în suspensie cu diametrul sub 10 microni) **a fost depășită la staţiile: IS-1 mobil** (municipiul Iași)**, AR-2** (municipiul Arad).

1. **În domeniul solului şi vegetaţiei**

**Garda Forestieră Ploiești** informează că în data de 06.02.2024, la ora 14:00, s-a produs un incendiu în zona orașului Ștefănești, pe raza Ocolului Silvic Pitești, jud. Argeș. Acesta a afectat o suprafaţă de 2 ha de litieră și a fost stins în aceeași zi, la ora 16:30, de către personalul silvic, pompierii militari, polițiști și cetăţeni.

**Garda Forestieră Râmnicu Vâlcea** informează că în data de 06.02.2024, la ora 11:20, s-a produs un incendiu în zona localității Oteșani, pe raza Ocolului Silvic Băbeni, jud. Vâlcea. Acesta a afectat o suprafaţă de 2,40 ha de litieră și a fost stins în aceeași zi, la ora 13:45, de către personalul silvic, pompierii civili, polițiști și cetăţeni.

**Garda Forestieră Râmnicu Vâlcea** informează că în data de 06.02.2024, la ora 16:48, s-a produs un incendiu în zona localității Pesceana, pe raza Ocolului Silvic Drăgășani, jud. Vâlcea. Acesta a afectat o suprafaţă de 0,2 ha de litieră și a fost stins în aceeași zi, la ora 20:05, de către personalul silvic, pompierii militari, polițiști și cetăţeni.

**Garda Forestieră Râmnicu Vâlcea** informează că în data de 06.02.2024, la ora 20:30, s-a produs un incendiu în zona localității Frasin, pe raza Ocolului Silvic Cărbunești, jud. Gorj. Acesta a afectat o suprafaţă de 2 ha de litieră și a fost stins în aceeași zi, la ora 22:00, de către personalul silvic și cetăţeni.

**Garda Forestieră Râmnicu Vâlcea** informează că în data de 05.02.2024, la ora 20:00, s-a produs un incendiu în zona localității Frasin, pe raza Ocolului Silvic Cărbunești, jud. Gorj. Acesta a afectat o suprafaţă de 3 ha de litieră și a fost stins în aceeași zi, la ora 22:00, de către personalul silvic și cetăţeni.

**Garda Forestieră Râmnicu Vâlcea** informează că în data de 06.02.2024, la ora 20:30, s-a produs un incendiu în zona localității Valea Deșului, pe raza Ocolului Silvic Cărbunești, jud. Gorj. Acesta a afectat o suprafaţă de 3,28 ha de litieră și a fost stins în aceeași zi, la ora 23:00, de către personalul silvic și cetăţeni.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA COMUNICARE**